ประกาศสำนักงานพัฒนาการวิจัยการเกษตร (องค์การมหาชน)ประกาศสำนักงานพัฒนาการวิจัยการเกษตร(องค์การมหาชน)เรื่อง โครงสร้างและการจัดองค์กรในการดำเนินงาน อำนาจหน้าที่วิธีการดำเนินงานและสถานที่ติดต่อเพื่อขอรับข้อมูลข่าวสารของสำนักงานพัฒนาการวิจัยการเกษตร(องค์การมหาชน)[๑] เพื่อให้เป็นไปตามพระราชบัญญัติข้อมูลข่าวสารของทางราชการ พ.ศ. ๒๕๔๐ที่จะให้ประชาชนได้มีโอกาสรับรู้ข้อมูลข่าวสารเกี่ยวกับการดำเนินงานต่าง ๆของหน่วยงานของรัฐ จึงสมควรประกาศโครงสร้างและการจัดส่วนงาน อำนาจหน้าที่วิธีการดำเนินงานและสถานที่ติดต่อเพื่อขอรับข้อมูลข่าวสารของสำนักงานพัฒนาการวิจัยการเกษตร(องค์การมหาชน) ไว้ดังนี้สำนักงานพัฒนาการวิจัยการเกษตร (องค์การมหาชน) หรือ สวก.เป็นหน่วยงานของรัฐจัดตั้งขึ้นตามพระราชกฤษฎีกาจัดตั้งสำนักงานพัฒนาการวิจัยการเกษตร(องค์การมหาชน) พ.ศ. ๒๕๔๖ อยู่ในกำกับดูแลของรัฐมนตรีว่าการกระทรวงเกษตรและสหกรณ์มีโครงสร้างและการจัดองค์กรในการดำเนินงาน อำนาจหน้าที่วิธีการดำเนินงานและสถานที่ติดต่อเพื่อขอรับข้อมูลข่าวสาร ดังนี้๑. สำนักงานพัฒนาการวิจัยการเกษตร(องค์การมหาชน) มีวัตถุประสงค์ ดังต่อไปนี้(๑) ส่งเสริม สนับสนุน และพัฒนางานวิจัยการเกษตร(๒) ส่งเสริม สนับสนุน และพัฒนาบุคลากรด้านการวิจัยการเกษตร(๓) จัดให้มีการศึกษา ค้นคว้า วิจัยพัฒนาและเผยแพร่ข้อมูลและสารสนเทศในด้านการเกษตร(๔)ร่วมมือทางวิชาการกับสถาบันการศึกษาหรือสถาบันอื่นของรัฐและเอกชนในการผลิตและพัฒนางานวิจัยและนักวิจัยการเกษตรทั้งในประเทศและต่างประเทศ(๕) เป็นศูนย์กลางในการให้บริการข้อมูลและสารสนเทศในด้านการเกษตรที่ได้จากการศึกษาค้นคว้า วิจัย และพัฒนาตลอดจนการเชื่อมโยงกับสถาบันการศึกษาและหน่วยงานอื่นที่เกี่ยวข้องทั้งในประเทศและต่างประเทศ(๖)ส่งเสริมให้เกิดกิจกรรมทางวิชาการเพื่อเผยแพร่ความรู้ในรูปแบบต่าง ๆ เช่น การจัดพิมพ์เอกสารการจัดทำสื่อโสตทัศน์ การสัมมนา การประชุมเชิงปฏิบัติการการจัดนิทรรศการหรือการดำเนินการอื่นใดที่เกี่ยวกับการเผยแพร่ความรู้ในด้านการเกษตร๒. เพื่อให้บรรลุวัตถุประสงค์ตามข้อ๑ สำนักงานพัฒนาการวิจัยการเกษตร (องค์การมหาชน) มีอำนาจหน้าที่กระทำกิจการต่าง ๆดังต่อไปนี้ด้วย(๑) ถือกรรมสิทธิ์ มีสิทธิครอบครอง และมีทรัพยสิทธิต่าง ๆ(๒) ก่อตั้งสิทธิ หรือทำนิติกรรมใด ๆ เกี่ยวกับทรัพย์สิน(๓)ทำความตกลงและร่วมมือกับองค์การหรือหน่วยงานในประเทศและต่างประเทศในกิจการที่เกี่ยวกับการดำเนินการตามวัตถุประสงค์ของสำนักงาน(๔) จัดหาและให้ทุนเพื่อสนับสนุนการศึกษาวิจัยด้านการเกษตร(๕)เข้าร่วมทุนกับนิติบุคคลอื่นในกิจการที่เกี่ยวกับวัตถุประสงค์ของสำนักงาน(๖)กู้ยืมเงินเพื่อประโยชน์ในการดำเนินการตามวัตถุประสงค์ของสำนักงาน(๗) เรียกเก็บค่าธรรมเนียม ค่าบำรุง ค่าตอบแทนหรือค่าบริการในการดำเนินการ(๘)กระทำการอื่นใดที่จำเป็นหรือต่อเนื่องเพื่อให้บรรลุวัตถุประสงค์ของสำนักงานการเข้าร่วมทุนตาม (๕) และการกู้ยืมเงินตาม (๖)ให้เป็นไปตามหลักเกณฑ์ที่คณะรัฐมนตรีกำหนด๓. สำนักงานพัฒนาการวิจัยการเกษตร(องค์การมหาชน) มีโครงสร้างและการจัดส่วนงานภายใน ดังต่อไปนี้(๑) หน่วยตรวจสอบภายใน(๒) กลุ่มงานผู้อำนวยการสำนักงาน(๓) สำนักสนับสนุนงานวิจัย(๔) สำนักส่งเสริมการใช้ประโยชน์(๕) สำนักพัฒนาบุคลากรวิจัย(๖) สำนักเทคโนโลยีสารสนเทศ(๗) สำนักบริหาร๔. อำนาจและหน้าที่ของส่วนงานภายในสำนักงานพัฒนาการวิจัยการเกษตร(องค์การมหาชน) มีดังนี้(๑) หน่วยตรวจสอบภายในมีหน้าที่ความรับผิดชอบเกี่ยวกับการกำหนดกลยุทธ์ วางแผน ตรวจสอบ ติดตามกระบวนการดำเนินงานของสำนักงานและหน่วยงานภายในด้านการบริหารจัดการ การงบประมาณการเงิน การบัญชี หลักฐานเอกสาร เพื่อให้ถูกต้องตามกฎหมายและระเบียบที่เกี่ยวข้องกำหนดหลักเกณฑ์และเทคนิควิธีการตรวจสอบเสนอแนะนโยบายและแนวทางการตรวจสอบ มาตรการควบคุมภายใน รายงานผลการปฏิบัติงานปัญหาข้อบกพร่อง ที่ตรวจพบและแนวทางการป้องกันแก้ไข รวมทั้งปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒) กลุ่มงานผู้อำนวยการสำนักงานมีหน้าที่ความรับผิดชอบเกี่ยวกับการกำหนดยุทธศาสตร์ กลยุทธ์ นโยบายงบประมาณและแผนการดำเนินงานของสำนักงานติดตามและปรับปรุงการบริหารงานและกระบวนการทำงาน การประชาสัมพันธ์เพื่อส่งเสริมภาพลักษณ์ของสำนักงานต่อสาธารณะชนสร้างความร่วมมือในการทำงานระหว่างหน่วยงานต่างๆ งานเลขานุการผู้บริหารและงานฝ่ายเลขานุการของคณะกรรมการบริหารสำนักงานพัฒนาการวิจัยการเกษตรรวมทั้งปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๓) สำนักสนับสนุนงานวิจัยมีหน้าที่ความรับผิดชอบเกี่ยวกับการกำหนดกลยุทธ์และกรอบการสนับสนุนทุนวิจัยด้านการเกษตรการให้ทุนสนับสนุนงานวิจัยทั้งงานวิจัยเชิงนโยบายและสาธารณะและงานวิจัยเชิงพาณิชย์การบริหารทุนภายนอกที่สนับสนุนงานวิจัยโครงการพิเศษ การติดตามประเมินผล โครงการวิจัยรวบรวมข้อมูลและผลงานเกี่ยวกับงานวิจัยเพื่อจัดเก็บเป็นฐานข้อมูลองค์ความรู้งานวิจัยการสร้างเครือข่ายความร่วมมือระหว่าง สวก. และเครือข่ายงานวิจัยต่าง ๆรวมทั้งปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๔) สำนักส่งเสริมการใช้ประโยชน์มีหน้าที่ความรับผิดชอบเกี่ยวกับการกำหนดกลยุทธ์ การส่งเสริมและผลักดันงานวิจัยสู่การประยุกต์ใช้และต่อยอดให้เกิดประโยชน์เชิงพาณิชย์เชิงนโยบายและสาธารณะ การวิเคราะห์ศักยภาพโครงการวิจัยหรือผลงานวิจัยเพื่อสนับสนุนทุนพัฒนาต่อเนื่องติดตามประเมินผลโครงการขยายผล การบริหารจัดการทรัพย์สินทางปัญญา วิเคราะห์ศึกษาความเป็นไปได้ทางธุรกิจการดำเนินการเป็นหุ้นส่วนทางธุรกิจการส่งเสริมและถ่ายทอดเทคโนโลยีการติดตามและประเมินผลกระทบหลังการใช้ประโยชน์จากเทคโนโลยี รวมทั้งปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๕) สำนักพัฒนาบุคลากรวิจัยมีหน้าที่ความรับผิดชอบเกี่ยวกับการกำหนดกลยุทธ์และกรอบการพัฒนาบุคลากรด้านการวิจัยการเกษตรสนับสนุนทุนการพัฒนาบุคลากรและเพิ่มขีดความสามารถของบุคลากรด้านการวิจัยการเกษตรและสร้างนักวิจัยรุ่นใหม่โดยมุ่งเน้นนักวิจัยจากกระทรวงเกษตรและสหกรณ์ การติดตามประเมินผลการให้ทุนพัฒนาและติดตามผลสัมฤทธิ์ของการให้ทุนพัฒนา รวมทั้งปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๖) สำนักเทคโนโลยีสารสนเทศมีหน้าที่ความรับผิดชอบเกี่ยวกับการกำหนดกลยุทธ์การพัฒนาและบริหารระบบฐานข้อมูลและสารสนเทศด้านการเกษตรเป็นศูนย์กลางในการให้บริการข้อมูลและสารสนเทศในด้านการเกษตรที่ได้จากการศึกษา ค้นคว้าวิจัย และพัฒนา ดำเนินการจัดการความรู้ด้านการเกษตร ตลอดจนเผยแพร่แก่กลุ่มเป้าหมายและสาธารณะการจัดการดูแลรักษาเกี่ยวกับการใช้งานเทคโนโลยีสารสนเทศภายในสำนักงานรวมทั้งปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๗) สำนักบริหารมีหน้าที่ความรับผิดชอบเกี่ยวกับการสนับสนุนงานที่เกี่ยวข้องกับการดำเนินงานภายในด้านต่างๆ ของสำนักงาน ทั้งในด้านงานสารบรรณ งานบัญชี การเงิน พัสดุอาคารสถานที่และยานพาหนะ รวมทั้งงานบริหารกองทุนของสำนักงานงานบริหารทรัพยากรบุคคล งานนิติการรวมทั้งปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๕. สถานที่ติดต่อเพื่อขอรับข้อมูลข่าวสารของสำนักงานพัฒนาการวิจัยการเกษตร(องค์การมหาชน) ดังนี้สำนักงานพัฒนาการวิจัยการเกษตร (องค์การมหาชน) หรือ สวก.เลขที่ ๒๐๐๓/๖๑ ถนนพหลโยธิน แขวงลาดยาว เขตจตุจักรกรุงเทพมหานคร ๑๐๙๐๐ โทรศัพท์ ๐ - ๒๕๗๙ - ๗๔๓๕โทรสาร ๐ - ๒๕๗๙ - ๗๒๓๕เว็ปไซต์ www.arda.or.thประกาศณ วันที่ ๔ กรกฎาคม พ.ศ. ๒๕๕๖พีรเดชทองอำไพผู้อำนวยการสำนักงานพัฒนาการวิจัยการเกษตรปริยานุช/ผู้จัดทำ๙ สิงหาคม ๒๕๕๖โชติกานต์/ผู้ตรวจ๙ สิงหาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๙๖ ง/หน้า ๒๔/๗ สิงหาคม ๒๕๕๖